CELEX: 32015D1064
Language: el
Date: 2015-07-02 00:00:00
Title: Απόφαση (ΚΕΠΠΑ) 2015/1064 του Συμβουλίου, της 2ας Ιουλίου 2015, σχετικά με την τροποποίηση της απόφασης 2013/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)

3.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 174/21
            
         ΑΠΌΦΑΣΗ (ΚΕΠΠΑ) 2015/1064 ΤΟΥ ΣΥΜΒΟΥΛΊΟΥ
   της 2ας Ιουλίου 2015
   σχετικά με την τροποποίηση της απόφασης 2013/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα εξής:
   
               (1)
            
            
               Στις 3 Ιουλίου 2013 το Συμβούλιο εξέδωσε την απόφαση 2013/354/ΚΕΠΠΑ (1), με την οποία συνεχίστηκε η EUPOL COPPS από την 1η Ιουλίου 2013.
            
         
               (2)
            
            
               Στις 9 Ιουλίου 2014 το Συμβούλιο εξέδωσε την απόφαση 2014/447/ΚΕΠΠΑ (2), με την οποία τροποποιήθηκε η απόφαση 2013/354/ΚΕΠΠΑ και παρατάθηκε η EUPOL COPPS μέχρι τις 30 Ιουνίου 2015.
            
         
               (3)
            
            
               Μετά τη στρατηγική επισκόπηση της αποστολής EUPOL COPPS, η αποστολή θα πρέπει να παραταθεί για μία επιπλέον περίοδο 12 μηνών, μέχρι τις 30 Ιουνίου 2016.
            
         
               (4)
            
            
               Η απόφαση 2013/354/ΚΕΠΠΑ θα πρέπει επομένως να τροποποιηθεί αναλόγως.
            
         
               (5)
            
            
               Η EUPOL COPPS θα διεξαχθεί στο πλαίσιο μιας κατάστασης που ενδέχεται να επιδεινωθεί και να παρεμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/354/ΚΕΠΠΑ τροποποιείται ως εξής:
   
               1)
            
            
               Στο άρθρο 12, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς που προορίζεται για την κάλυψη δαπανών που αφορούν την EUPOL COPPS για την περίοδο από την 1η Ιουλίου 2013 έως τις 30 Ιουνίου 2014 ανέρχεται σε 9 570 000 EUR.
               Το ποσό δημοσιονομικής αναφοράς που προορίζεται για την κάλυψη δαπανών που αφορούν την EUPOL COPPS για την περίοδο από την 1η Ιουλίου 2014 έως τις 30 Ιουνίου 2015 ανέρχεται σε 9 820 000 EUR.
               Το ποσό δημοσιονομικής αναφοράς που προορίζεται για την κάλυψη δαπανών που αφορούν την EUPOL COPPS για την περίοδο από την 1η Ιουλίου 2015 έως τις 30 Ιουνίου 2016 ανέρχεται σε 9 175 000 EUR.».
            
         
               2)
            
            
               Παρεμβάλλεται το ακόλουθο άρθρο:
               «Άρθρο 12α
               Μονάδα σχεδιασμού
               1.   Η EUPOL COPPS διαθέτει μονάδα σχεδιασμού για τον προσδιορισμό και την εφαρμογή σχεδίων τα οποία συνάδουν με τους στόχους της αποστολής και διευκολύνουν την υλοποίηση της εντολής. Η EUPOL COPPS, ανάλογα με την περίπτωση, διευκολύνει και παρέχει συμβουλές όσον αφορά σχέδια που υλοποιούνται από τα κράτη μέλη και από τρίτες χώρες, υπό την ευθύνη τους, σε τομείς που συνδέονται με την EUPOL COPPS και στηρίζουν τους στόχους της.
               2.   Με την επιφύλαξη της παραγράφου 3, η EUPOL COPPS μπορεί να προσφεύγει σε χρηματοδοτικές συνεισφορές της Ένωσης και των κρατών μελών ή τρίτων χωρών για την υλοποίηση σχεδίων που θεωρείται ότι συμπληρώνουν κατά τρόπο συνεκτικό τις υπόλοιπες δράσεις της EUPOL COPPS, όταν τα σχέδια:
               
                           α)
                        
                        
                           προβλέπονται στο δημοσιονομικό δελτίο της παρούσας απόφασης· ή
                        
                     
                           β)
                        
                        
                           έχουν ενσωματωθεί κατά τη διάρκεια της εντολής με τροποποίηση του δημοσιονομικού δελτίου κατόπιν αιτήσεως του αρχηγού αποστολής.
                        
                     Μόλις η Επιτροπή ή τα εν λόγω κράτη έχουν επίσημα προταθεί ότι τη χρηματοδοτική συνεισφορά θα διαχειρίζεται η EUPOL COPPS, η EUPOL COPPS συνάπτει συμφωνία με την Επιτροπή ή με τα εν λόγω κράτη, η οποία ρυθμίζει, ιδίως, τους ειδικούς όρους σχετικά με την εξέταση κάθε καταγγελίας τρίτων περί ζημιών που προκαλούνται εξαιτίας πράξεων ή παραλείψεων της EUPOL COPPS κατά τη χρησιμοποίηση των κεφαλαίων που παρέχουν τα εν λόγω κράτη.
               Τα κράτη που παρέχουν την οικονομική συνδρομή δεν μπορούν επ' ουδενί να καθιστούν υπεύθυνες την Ένωση ή την ΥΕ για πράξεις ή παραλείψεις της EUPOL COPPS κατά τη χρησιμοποίηση των κεφαλαίων τους.
               3.   Οι χρηματοδοτικές συνεισφορές της Ένωσης, των κρατών μελών ή τρίτων κρατών στη μονάδα σχεδιασμού υπόκεινται στην προηγούμενη αποδοχή από την ΕΠΑ.».
            
         
               3)
            
            
               Στο άρθρο 15, το τρίτο εδάφιο αντικαθίσταται από το ακόλουθο κείμενο:
               «Λήγει στις 30 Ιουνίου 2016.».
            
         Άρθρο 2
   Η παρούσα απόφαση αρχίζει να ισχύει την ημερομηνία έκδοσής της.
   Εφαρμόζεται από την 1η Ιουλίου 2015.
   
      Βρυξέλλες, 2 Ιουλίου 2015.
      
         
            Για το Συμβούλιο
         
         
            Ο Πρόεδρος
         
         J. ASSELBORN
      
   
   
      (1)  Απόφαση 2013/354/ΚΕΠΠΑ του Συμβουλίου, της 3ης Ιουλίου 2013, σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 185 της 4.7.2013, σ. 12).
   
      (2)  Απόφαση 2014/447/ΚΕΠΠΑ του Συμβουλίου, της 9ης Ιουλίου 2014, για την τροποποίηση της απόφασης 2014/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (ΕΕ L 201 της 10.7.2014, σ. 28).